આજથી શરૂ થનારી વન-ડે સિરીઝમાં ભારતીય ટીમ - મેનેજમેન્ટને પણ વર્લ્ડકપને જોતા વિવિધ કોમ્બીનેશન અજમાવવાની તક મળશે. લોકેશ રાહુલના સારા ફોર્મને જોતા વિરાટ કોહલી ચોથા ક્રમાંક પર બેટીંગ કરવા આવી શકે છે. રાહુલે આયરલેન્ડ સામે ૭૭૦ અને પહેલી ટી-૨૦માં ઈંગ્લેન્ડ સામે નોટઆઉટ ૧૦૧ રન બનાવ્યા હતા. શિખર ધવન અને રોહિત શર્મા ઈનિંગ્સની શરૂઆત કરશે તો રાહુલ ત્રીજા ક્રમાંક પર બેટીંગ કરવા ઉતરશે. જો આ ક્રમ રહેશે તો કોહલીને ચોથા ક્રમાંક પર રમવું પડશે. ત્યારબાદ સુરેશ રૈના, મહેન્દ્રસિંહ ધોની અને ઓલરાઉન્ડર હાર્દિક પંડ્યા ઉતરશે.